লিভার প্রতিস্থাপন করেও বাঁচানো গেল না জাভেদ আলিকে। শুক্রবার সকাল সাড়ে ৭টা নাগাদ এসএসকেএম হাসপাতালে মৃত্যু হয় তার। বুধবার প্রায় ১৭ ঘণ্টা ধরে চলে লিভার প্রতিস্থাপনের গোটা প্রক্রিয়া।
 ওয়েব ডেস্ক: লিভার প্রতিস্থাপন করেও বাঁচানো গেল না জাভেদ আলিকে। শুক্রবার সকাল সাড়ে ৭টা নাগাদ এসএসকেএম হাসপাতালে মৃত্যু হয় তার। বুধবার প্রায় ১৭ ঘণ্টা ধরে চলে লিভার প্রতিস্থাপনের গোটা প্রক্রিয়া। বাবার লিভারের অংশ বসিয়ে দেওয়া হয় ছোট্ট জাভেদের শরীরে। গতকালই চিকিত্‍সকেরা জানান, বাবার লিভারের অংশ ঠিকমতো কাজ শুরু না করায় বাড়ছিল দুশ্চিন্তা। শেষপর্যন্ত সেই আশঙ্কাই  সত্যি হল। লিভার প্রতিস্থাপনের পর রক্ত সংবহন না হওয়ায় মৃত্যু হয় শিশুটির। জাভেদের মাত্র ৪ মাস বয়সে চিকিত্‍সকরা জানান, লিভার প্রতিস্থাপন করতে হবে। তারপরই সিদ্ধান্ত নেওয়া হয় বাবার লিভারের অংশই প্রতিস্থাপন করা হবে ছোট্ট জাভেদের শরীরে।